ตรวจไวรัสตับอักเสบ ชนิดบี (AG) และ ซี (anti – hcv) หลังเสี่ยง 85 วัน ที่คลินิกนิรนาม ผลเป็นลบค่าการทำงานของตับ (ผลหลังเสี่ยง 2 สัปดาห์) รพ.รัฐ ตรวจสุขภาพประจำปีSGOT(AST) (การทำงานของตับ) 33SGPT(ALT) (การทำงานของตับ) 29อยากทราบว่าควรตรวจซ้ำที่ 6 เดือน หรือไม่ครับ เพราะเห็นข้อมูลในอินเทอร์เน็ต บางเว็ปบอกว่า window period ไวรัสตับอักเสบ ชนิดซี กินเวลาไปถึง 6 เดือน / ขอบครับ
สวัสดีค่ะ โรคไวรัสตับอักเสบบีและซี เป็นโรคที่ติดต่อกันผ่านทางเลือดหรือการสัมผัสสารคัดหลั่ง จึงจัดเป็นโรคติดต่อทางเพศสัมพันธ์ชนิดหนึ่งโดยการตรวจยืนยันว่าเป็นโรคหรือไม่นั้น จะให้ผลที่แน่นอนได้ประมาณ 90 วันขึ้นไปหลังมีความเสี่ยง โดยเป็นช่วงที่ถ้าร่างกายติดเชื้อจริงจะมีการสร้างภูมิคุ้มกันต่อเชื้อให้ตรวจเจอได้โดยการตรวจที่ 85 วันหลังเสี่ยง ถ้าให้ผลลบก็เกือบจะแน่นอน 100% แล้ว แต่หากยังไม่สบายใจ อาจไปตรวจซ้ำอีกครั้งหลัง 90 วันไปอีก ส่วนระยะเวลาฟักตัวของโรคส่วนใหญ่ไม่น่าใช้เวลาถึง 6 เดือนค่ะ